Mind on alati võlunud vanad mustvalged pildid. Mis aparaatidega neid küll tehti ja millistes lahustes ilmutati-kinnitati, et nad on siiani nagu uued?  Kui pildi peal klõpsata, võid  näha igat rohuliblet, oksaraagu, kleidimustrit ja selgeid lapsesilmi. Millised saapad on poistel jalas! Isegi pori on nendel veel värske. Ja kõige väiksemal oleks nagu linnupoeg peos! On varakevad, lehed pole veel puuski ja ees peenral õitseb märtsikelluke.  Ilule ohvreid tuues on tüdrukul paljad jalasääred lakkkingakestega ja seljas suvekleit.    Pildil on meie ema Aino oma vendadega. Kui armsad nad kõik on!